Það er mikið gleðiefni fyrir knattspyrnudeild Gróttu að hafa í dag gengið frá samningi við nýtt þjálfarateymi fyrir meistaraflokk karla . Ágúst Þór Gylfason verður aðalþjálfari með Guðmund Steinarsson sér við hlið sem aðstoðarþjálfara . Báðir semja þeir til næstu 3ja ára . Ágúst Þór Gylfason hefur sannað sig sem þjálfari í hæsta gæðaflokki og hefur verið afar farsæll á sínum þjálfaraferli . Ágúst tók var aðstoðarþjálfari Fjölnis 2010 - 2012 áður en hann tók við liðinu sem aðalþjálfari árin 2013 - 2017 . Undanfarin 2 ár stýrði Ágúst liði Breiðabliks sem endaði bæði árin í öðru sæti í Pepsi Max deildinni auk þess sem Breiðablik lék til úrslita í Mjólkurbikarnum í fyrra . Ágúst spilaði 195 leiki í efstu deild með Val , KR , Fram og Fjölni ásamt því að spila sem atvinnumaður hjá Brann í Noregi og svissneska liðinu Solothurn . Ágúst lék 6 A-landsleiki og 13 U - 21 landsleiki . Guðmundur Steinarsson hefur verið aðstoðarþjálfari Ágústar hjá Breiðablik undanfarin 2 ár en hann þjálfaði lið Njarðvíkur árin 2014 - 2016 . Guðmundur spilaði 255 leiki í efstu deild með Keflavík og Fram auk þess að spila sem atvinnumaður hjá Brönshöj í Danmörku og Vaduz frá Liechtenstein í efstu deild í Sviss . Guðmundur er bæði leikja - og markahæsti leikmaður Keflavíkur í efstu deild með 244 leiki og 81 mark . Guðmundur lék 3 A-landsleiki og 13 leiki með yngri landsliðum Íslands . Dagurinn markar nýtt upphaf í starfi meistaraflokks karla . Framundan er spennandi ævintýri fyrir alla sem koma að starfi félagsins og stórt tækifæri til að efla leikmenn meistaraflokks karla , styrkja innviði deildarinnar og lyfta félaginu í heild sinni .